Fem av ofrene i Malå var i slekt
Det skriver Aftonbladet som har vært i kontakt med pårørende. Bremsesporene er fortsatt svært synlige i den nå snøfylte gaten i den lillebygden Malå i Västerbotten, nord i Sverige. Ulykken skjedde like før klokken 19.30 lørdag kveld. En bil kjørte ned flere fotgjengere midt i sentrum av Malå. En 13 år gammel gutt døde, mens seks andre ble skadet. Et vitne forteller til avisen at bilen kom så fort at vedkommende knapt rakk å se hva som skjedde. - Bilen kom med bredsiden i mot og jeg så bare lysene som blinket. Jeg så ikke at personene ble truffet, men venner av meg løp fort til for å hjelpe, sier personen.Aftonbladet skriver at det var en 20-år gammel gutt som var fører av bilen. Gutten skal ha fått sleng på bilen og havnet over på feil side av veien. Han klarte ikke å stanse og kjørte rett inn i følget på fem barn og en 43-år gammel kvinne. 20-åringen er nå mistenkt for grovt uaktsomt drap, grov legemsbeskadigelse samt også mistenkt for uaktsom kjøring. Han skal ikke ha vært påvirket av alkohol, opplyser politiet. - Han er informert om mistankene, men ikke avhørt av politiet enda, sier politibetjent i Skellefteå, Roberth Björkman Flere i samfunnet kjente godt til den avdøde 13-åringen samt den mistenkte 20-åringen.Søndag ettermiddag blir seks personer behandlet på sykehus. Tilstanden til en 10 år gammel jente er alvorlig, men stabil. En 13 år gammel jente blir behandlet ved Universitetssykehuset i Umeå. En 18 år gammel mann og en 10 år gammel jente blir behandlet for moderate skader ved det samme sykehuset. En 43-år gammel kvinne og bilføreren behandles for moderate og lette skader ved Lycksele sykehus.
Fem av de seks personene som ble meid ned av en bil i Malå nord i Sverige lørdag kveld, er i familie med hverandre.